kardosdrur/scandi-wiki huggingface dataset:
Jesper Dahl

Jesper Dahl er navn på flere personer:
 Jesper Dahl - Animator ved JesperDahlCreative - www.jesperdahlcreative.dk
 Jesper Dahl (fodbolddommer) – dansk fodbolddommer
 Jokeren (rapper) – dansk rapper, som bærer det borgerlige navn Jesper Dahl
 Jesper Dahl Caruso – dansk journalist
 Jesper Dahl (fodboldspiller) – dansk fodboldspiller for Næstved Boldklub
Lincoln (fodboldspiller)

Lincoln (født Cassio de Souza Soares 22. januar 1979) er en brasiliansk tidligere fodboldspiller. Han spillede blandt andet for Atletico Mineiro i hjemlandet, tyske FC Kaiserslautern og Schalke 04 samt tyrkiske Galatasaray.

Eksterne henvisninger 

 

Fodboldspillere fra Brasilien
Fodboldspillere fra Palmeiras
Fodboldspillere fra 1. FC Kaiserslautern
Fodboldspillere fra FC Schalke 04
Fodboldspillere fra Galatasaray SK
Fodboldspillere fra Atletico Mineiro
Thorning Kirke

Thorning Kirke er sognekirke for Thorning Sogn, Viborg Stift. Kirken er beliggende i Thorning.

Kirken er bygget for godt 800 år siden og består af kor og skib i romansk stil. Ved en større ombygning i 1743 (foretaget af bygmester Johann Gottfried Hödrich) blev kirken forlænget mod vest, og der blev bygget et såkaldt styltetårn.

På nordvæggen er ophængt et sengotisk relief i alabast (fra Nottingham) med Pietà som hovedmotiv. Det stammer fra en tidligere altertavle fra 1700-tallet. Den nuværende altertavle stammer fra 1903.

I krypten under koret findes gravsted for familien Sandberg, samt provst M. Windfeldt, der døde i 1773.

Kirken fik nyt orgel i 1981. I den forbindelse blev der udført en mindre ændring af bænkene.

En af kirkens præster var fra 1819-1825 den danske forfatter Steen Steensen Blicher, og på kirkegården vest for kirkens tårn kan man finde gravstenen for hovedpersonen i en af hans viser, Mads Doss, samt en mindesten over kyradséren Claus Vattrup, kendt fra Blichers fortælling om Messingjens.

Jesper Langballe, Medlem af Folketinget for Dansk Folkeparti var sognepræst ved kirken 1975-2007. Det nuværende alterbillede "Opstandelsens Lys"  er malet af Sven Havsteen-Mikkelsen og indviet ved gudstjenesten søndag den 21. juni 1998, ved Jesper Langballe; teksten er fra Lukas 24, 19-36.

Eksterne kilder og henvisninger 

 Thorning Kirke  på Nordenskirker.dk
 Thorning Kirke på KortTilKirken.dk

Kirker i Silkeborg Kommune
Kirker i Viborg Amt
Kirker i Viborg Stift
Meiji-perioden

Meiji-perioden betegner perioden mellem 23. oktober 1868 og 30. juli 1912, hvor Meiji-kejseren regerede Japan. Det var den periode, hvor det feudale samfund blev moderniseret, og Japan blev til en stormagt.

Starten af den nye kejsers regering omtales som Meiji-restaurationen, hvor kejserrollen efter lang tid som kransekagefigur igen blev central i det japanske samfund. Som et symbol på ændringerne flyttedes hovedstaden fra Kyoto til Edo (Tokyo).

Den første reform bestod af fem punkter:
 Indførelsen af rådgivende forsamlinger
 Inddragelse af alle klasser i statsanliggender
 Frihed til social og erhvervsmæssig mobilitet
 Udskiftning af "onde vaner" med "retfærdige naturlige love"
 International afsøgning af viden med henblik på at styrke grundlaget for kejsermagten.

I starten var det svært at reformere århundreders indsnævret styre, men mod slutningen af det 19. århundrede fik forskellige politiske partier efterhånden mere magt og en større rolle i landets politik. 

Som led i den øgede internationale orientering moderniserede Japan også sit militær, og efterhånden som landets styrke steg, søgte man at udnytte denne udadtil. Første forsøg gik ikke så godt med nederlag til Kina i 1. kinesisk-japanske krig (1894-1895), men et tiår senere viste Japan sig som en betydelig militærmagt ved at besejre Rusland i Den russisk-japanske krig (1904-1905).

Japans historie
Græsk-ortodoks ikonografi

En ikon, af græsk εικων, eikon "billede",
er en hellig afbildning især indenfor de ortodokse kirker, sædvanligvis i form af et på træ malet billede; men andre medier som mosaik, tekstiler og endog skulpturer forekommer. Ofte fremstilles Jomfru Maria med Jesusbarnet. Afbildningen betragtes ikke blot som en illustration, men udgør en del af det religiøse budskab og opfattes som en fysisk manifestation af dét, den repræsenterer. I de ortodokse kirker er ikoner sat op på ikonostasen, og i hjemmet kan man finde familieikoner samlet i et specielt hjørne i et rum, et vindue mod himlen, sammen med en brændende olielampe.

På russiske ikoner er de malede personer ofte omgivet af en glorie af værdifulde metaller og ædelstene.

I Østkirken anses ikonerne for hellige og blev gennem middelalderen genstande for stærk dyrkelse. De senere år er betegnelsen ikon også blevet anvendt om dekorative kollager, der fremstiller religiøse eller filosofiske budskaber, eller som blot har en dekorativ funktion uden noget egentligt budskab. Ikoner i denne sidste betydning af ordet fremstilles bl.a af kunstneren Mogens Leander.

Litteratur 
Jes Bertelsen: Hjertebøn og ikonmystik – kristen praksis fra korsfæstelse til forklarelse, (1996), 

Kirkeligt interiør
Saint Vincent

Saint Vincent er den største ø (389 km²) i den caribiske østat Saint Vincent og Grenadinerne.

Oprindeligt var øen af cariberne kendt som Hairoun, der betyder 'De velsignedes land'. Den var beboet af jæger- og samlere, der var kommet fra Mellemamerika, og som udnyttede havets såvel som øens rige ressourcer. Denne gruppe blev afløst af arawakkerne fra det sydamerikanske kontinent, der havde mere avancerede teknikker til f.eks. at dyrke jorden, og de levede ganske fredeligt en periode på øen. De kunne imidlertid ikke holde stand, da en ny og mere krigerisk caribisk stamme gjorde deres indtog. Denne gruppe var i stand til effektivt at holde indtrængende væk, herunder europæerne, der var nået til Caribien. Derfor blev Saint Vincent først indtaget af europæerne et godt stykke efter, at resten af området var erobret.

Det blev englænderne, der først gjorde krav på øen i 1627, men i mange år holdt cariberne stand. En gruppe afrikanerne, der havde overlevet, da deres slaveskib sank, var de første ikke-caribiere, der bosatte sig og efterhånden blev blandet med resten af befolkningen.

Befolkningen foragtede englænderne mere end andre europæere, så en gruppe franskmænd fik lov til at bosætte sig i starten af det 18. århundrede. Derved blev øen genstand for strid mellem de to europæiske lande, og denne endte med, at England fik rettighederne. Denne afgørelse gav dog anledning til en række interne konflikter på øen i de næste mange år, hvorunder Frankrig midlertidigt besatte øen igen nogle få år. Øen forblev imidlertid en engelsk koloni, til den i 1979 fik selvstændighed som en del af Saint Vincent og Grenadinerne.

Byens største by og havn er Kingstown med knap 20.000 indbyggere. Øen er i øvrigt præget af den 1.234 m høje aktive vulkan, La Soufrière, der var i voldsomme udbrud i 1812 og 1902. Sidstnævnte udbrud kostede 1.680 mennesker livet. Det sidste udbrud var i 1979.

Caribiske øer
Brody Dalle

Brody Dalle (født d. 1. januar 1979 i Fitzroy, Melbourne, Australien) er sangerinde i det amerikanske rock-band Spinnerette og tidligere sangerinde i det amerikanske punk rock-band The Distillers. Hendes rigtige navn er Bree Joanna Alice Robinson. Hun er kendt for sin stærke rå stemme, som til tider kan lyde maskulin. Dalle er gennem årene også blevet kaldt "den nye Courtney Love".

Som ung blev Dalle smidt ud fra 4 skoler, og blev sendt til en katolsk institution. Hun startede sit eget band, Sourpuss, som fik en okay fanskare, og spillede sammen med Beastie Boys og Sonic Youth på en australsk festival. Dalle mødte Tim Armstrong fra Rancid som 16-årig på denne festival. Kort tid efter hun blev 18 giftede de sig, og Dalle tog Armstrong som efternavn. Dalle flyttede derefter fra Melbourne til Los Angeles og dannede der The Distillers

Dalle og Armstrong blev skilt i 2003, og Dalle tog som følge deraf efternavnet fra hendes ynglingsskuespillerinde, Béatrice Dalle fra filmen Betty Blue. Efter skilsmissen blev Dalle et udskud på den amerikanske punk/rock-scene, og sangen The Gallow is God handler om hendes tid som udskud. 

Hun er nu gift med Queens of the Stone Age-sangeren Joshua Homme, og hun fødte deres første barn, Camille Homme, d. 17. januar 2006

Eksterne henvisninger 

Sangere fra Australien
Personer fra Melbourne
Sjakalen

Sjakalen eller Sjakalen Carlos var det dæknavn, som terroristen Ilich Ramírez Sánchez (født 12. oktober 1949) gennem mange år var kendt under.

Tidligt liv 
Carlos blev født i Caracas, Venezuela. Hans far, en marxistisk jurist, navngav ham Ilich, da det er Lenins mellemnavn, Carlos har to mindre søskende der hedder Lenin og Vladimir. Han blev uddannet i en lokal skole i Caracas og sluttede sig til ungdomsafdelingen af det nationale kommunistparti i 1959.

I 1966 tog han med sin mor til London hvor han blandt andet studerede på London School of Economics, efter at forældrene var blevet skilt, senere studerede han i Moskva, men blev smidt ud på grund af sin upassende livsstil.

Indmeldelse i PFLP 

Carlos havde i starten af 1970'erne meldt sig til Folkefronten til Palæstinas Befrielse og var der blevet uddannet i træningslejre som revolutionær guerillasoldat, det var her han fik pseudonymet Carlos.

I 1973 begik han sin første terroraktion, et fejlslået drabsforsøg på den jødiske forretningsmand Joseph Sieff. Det var dog i Europa, han blev kendt for en række terroraktioner med nedskydningen af tre politimænd og en anden terrorist i Paris 27. juni 1975 som den første. Det var efter denne, at han blev kendt under sit dæknavn. Carlos brugte han selv, mens Sjakalen stammede fra Frederick Forsyths roman af samme navn, hvoraf et eksemplar blev fundet i en lejlighed, hvor Carlos havde boet. I medierne blev lighedspunkterne mellem virkelighedens Carlos og fiktionens Sjakalen betonet, og efterhånden kom navnene til at høre sammen.

Blandt hans iøjnefaldende aktioner var kidnapningen af OPECs olieministre på et møde i Wien 21. december 1975. Ministrene blev løsladt igen i Algier mod en større løsesum, som Sjakalen i øvrigt beholdt en pæn del af selv.

I det hele taget var der mange tegn på, at selv om mange af Sjakalens aktioner var knyttet sammen med politiske formål som palæstinensernes sag, var hans motiver i lige så høj grad egoistiske. De voldelige aktioner gav ham en pæn portion penge, som han brugte på det søde liv.

Med den kolde krigs afslutning var Sjakalens muligheder også blevet mindre (han havde en tid spillet på modsætningerne mellem øst og vest), og 15. august 1994 fangede franske agenter ham i Sudan. De tog ham med tilbage til Frankrig, hvor han blev idømt fængsel på livstid i 1997 for 83 mord og en række andre forbrydelser.

Kilder 

 To the Ends of the Earth; af David Yallop. New York: Random House, 1993. . også publiceret under navnet Tracking the Jackal: The Search for Carlos, the World's Most Wanted Man.
 På dansk: Jagten på Sjakalen – morder, mytemager, millionær, .

Terrorister
Mordere
Personer fra Venezuela
Skolerne i Oure Sport & Performing Arts

Skolerne i Oure Sport & Performing Arts er en selvejende institution, der består af Oure Efterskole, Oure Kostgymnasium og Oure Højskole, grundlagt 1987. Beliggende på Sydfyn udgør Skolerne i Oure Danmarks største kostskolemiljø med mere end 950 elever og 250 ansatte. Skolen fokuserer på sport og kunstneriske fag.

Aktivitetstilbud 
Skolen tilbyder eleverne at vælge speciallinjer inden for sporten og de kunstneriske fag:
 Dans, skuespil og musik.
 Sejlads, adventuresport herunder havkajak, mountainbike, boardsport herunder surf, kite og snowboard, alpinski, håndbold, fodbold, golf og ridning.

Siden skolernes start i 1987 er sommerkurserne udviklet til at blive landets mest omfattende sommerkursusvirksomhed.

UngdomsCamps er korte kurser i sport og arts, som afvikles i skoleferier.

ClubOure er kurser for tidligere elever og andre interesserede, som primært afvikles på Oures hotel i Alpe d´Huez i de franske alper. 

Inden kurset starter, vælger eleverne en sport- eller performing arts-linje, som de følger hele kursusforløbet. Mulighederne tæller fodbold, håndbold, ski, adventure, boardsport, fitness, sejlads, havkajak, golf, ridning, dans, musik og skuespil. 

Skolerne er aktive i det sydfynske miljø, bl.a. igennem samarbejder med GOG, Broholm slot og Lundeborg havn. Markante profiler er tilknyttet stedet, f.eks. fodboldspilleren Peter Bonde, skuespilleren Thure Lindhardt, danseren Nini Theilade og musikeren Kasper Eistrup.

Tidligere elever 

 1987/1988 Carsten Hemmingsen – Fodboldspiller
 1987/1988 Nicolai Howalt – Fotograf / billedkunstner
 1987/1988 Caspar Reiff – Musiker (Tolkien Ensemble)
 1998/1999 Mette Sjøberg – Håndboldlandsholdspiller
 2001/2002 Kasper Schmeichel – Fodboldspiller
 2004/2005 Niklas Landin – Håndboldmålmand
 2008/2009 Niki Popovic – Cool Kids i MGP 2004
 2010/2011 Nanna Koerstz Madsen - Golfspiller
 2010/2011 Line Werngreen - Ungdoms håndboldlandsholdspiller
 ?/? Michael Damgaard - Håndboldlandsholdspiller
 ?/? Jena Mai Hansen - Sejler/OL bronzemedaljevinder
 ?/? Mikkel Hansen - Håndboldlandsholdspiller
 ?/? Jasmina Jankovic - Hollandsk håndboldlandsholdspiller
 2005 Annika Langvad - Mountain bike
 ?/? Katja Salskov-Iversen - Sejler/OL bronzemedaljevinder
 ?/? Wafande - Sanger
 1995/? Nikolaj Jacobsen - Håndboldlandsholdspiller/træner
 ?/? Magnus Landin - Håndboldlandsholdspiller
 ?/? Niclas Kirkeløkke - Håndboldlandsholdspiller
 ?/? Kevin Møller - Håndboldlandsholdspiller
 ?/? Lasse Møller - Håndboldlandsholdspiller
 ?/? Bisse - Musiker
 ?/? Emil Manfeldt Jakobsen - Håndboldlandsholdspiller
 ?/? Helena Elver - Håndboldlandsholdspiller
 2014/2019 Mathias Gidsel - Håndboldlandsholdspiller

Referencer

Eksterne henvisninger 
 Skolernes hjemmeside

Folkehøjskoler i Danmark
Gymnasier i Danmark
Efterskoler
Bygninger, konstruktioner og anlæg i Svendborg Kommune
Etableret i 1987
Ghazzali

Abu hamid Muhammad al-Ghazzali, eller blot Ghazzali (født 1058, død 19. december 1111) var en persisk retslærd, teolog og sufi-mystiker.

Ghazzali har bl.a. skrevet om islamisk teologi og mystik.

Referencer 

Islamiske lærde
Teologer
Persere
Filosoffer
Anders Bech-Jessen

Anders Bech-Jessen (født 26. januar 1956) er en dansk journalist og studievært.

Bech-Jessen arbejdede for Danmarks Radio som radiovært på Københavns Radio, og Go' Morgen P3. Bech-Jessen skiftede senere til TV2/Danmark, hvor han var vært på Nyhederne.
Med seks år på bagen i TV2 og 1.022 udsendelser af TV2 Nyhederne skiftede han i 2004 til DR, hvor han begyndte som vært på "Kontant", hvor han efterfulgte Mette Vibe Utzon fra 30. marts 2004 indtil starten af 2007, hvor han blev afløst af Klaus Bundgård Povlsen, og startede i nyhedsprogrammet 21 Søndag. Med et gennemsnitligt seertal på 934.000 om ugen, gjorde 21 Søndag til det mest sete nyhedsprogram i Danmark. Han valgte at stoppe efter to et halvt år med begrundelsen: "efter to et halvt år trænger både min familie og jeg til nogle flere weekender, hvor der er plads til andet end arbejde". Han har 5 børn med to forskellige kvinder.

Han fik den 16. juni 2006 DR's Sprogpris med begrundelsen:
"Han er et strålende eksempel på, at kvalitet, tilgængelighed, stilsikkerhed, personlighed, popularitet og gennemslagskraft kan trives i samme person og samme sproglige udtryk. Anders Bech-Jessen er et moderne mediemenneske med klassiske dyder."

Han har i begyndelsen af sin journalistiske karriere tidligere været ansat i Danmarks Radio, både på radio- og tv-siden.

Anders Bech-Jessen har siden december 2010 været vært på Danmarks Radio P1's morgenprogram P1 Morgen.

Referencer

Eksterne henvisninger 
 
 Den eneste ene findes ikke

Journalister fra Danmark
Tv-værter fra Danmark
Modtagere af DR's Sprogpris
Ansatte i DR
Ansatte ved TV 2
Danskere i 1900-tallet
Danskere i 2000-tallet
Cecilie Beck

Cecilie Bertelsen Beck (født 2. oktober 1970 i Horsens) er er en dansk journalist, der p.t. er studievært på TV 2 Nyhederne. 

Cecilie er opvokset i Kalhave vest for Horsens,og uddannet journalist fra Danmarks Journalisthøjskole i 1997.

Hun har tidligere været ansat hos DR, hvor hun bl.a. har været med til at lave DR1-programmerne Søndagsmagasinet og Rapporten samt DR2-programmet Indefra og DR2-nyhedsudsendelsen Deadline. Herudover medvirkede hun i tv-serien Anna Pihls afsnit nr. 8-10 (sendt på TV 2 2006).

Fra 2006 var hun på ny blevet tilknyttet DR, hvor hun skulle være studievært på Søndagsmagasinet. Beck fortrød dog sit valg om at vende tilbage til DR i september 2006. På grund af uoverensstemmelser med ledelsen i DR's aktualitetsafdeling om hendes ansættelsesforhold, valgte hun at blive på TV 2. Her skiftede hun værtsrollen på Nyhederne, ud med opgaven som vært på magasinprogrammet Dags Dato, som hun overtog fra Poul Erik Skammelsen. Hun er siden blevet vært for sundhedsprogrammet Praxis.

Privat 
Hun blev gift med journalisten Rasmus Tantholdt i Thailand d. 29. november 2010. De blev skilt i 2016. 
I 1997 fødte hun datteren Astrid Beck Lassen ( år) og i 2001 datteren Frida Beck Lassen ( år),  som hun har sammen med eksmanden Carsten Lassen.

Eksterne henvisninger 
 

Journalister fra Danmark
Tv-værter fra Danmark
Ansatte ved TV 2
Kristine Lunde-Borgersen

Kristine Lunde-Borgersen (født 30. marts 1980 i Kristiansand) er en norsk håndboldspiller, som er spillende assistent træner i den norske topklub Vipers Kristiansand. Lunde har tidligere spillet for Viborg HK og Aalborg DH.

Hun har tidligere spillet for Hånes IF (N), KIF (N), Våg Vipers (N). På det norske landshold har hun spillet 181 kampe og scoret 496 mål. Hun var bl.a. med til at vinde guld ved EM i 2004 og EM i Sverige 2006. Hendes kælenavn er Kikki og hun har en tvillingesøster ved navn Katrine Lunde Haraldsen som også er håndboldspiller. Kikki og Katrine Lunde Haraldsen har en storesøster ved navn Gudrun.

Kristine er gift med Ole Lunde-Borgersen, som er nyhedsredaktør for ugeavisen Kristiansand Avis.

Meritter 
 2001 – VM-sølv
 02/03 – Bronze i Gildeserien med Våg Vipers
 2003 – VM i Kroatien – 6. plads.
 2003 – Nomineret til verdens bedste spiller
 03/04 – Kåret til "årets spiller" og "årets playmaker" i Gildeserien
 2004 – EM-guld i Ungarn
 04/05 – DM-sølv
 05/06 – DM-bronze
 05/06 – Kåret "Årets norske playmaker"
 05/06 – Semifinalen i Champions League
 2006 – EM-Guld i Sverige
 06/07 – Bronze i Tomsligaen
 2007 – Pokalvinder
 07/08 – DM-guld
 2008 – OL-guld i Beijing
 2008 – EM-Guld i Makedonien, EM`s bedste playmaker og MVP
 2008 – Pokal guld
 08/09 – Champions League guld, DM guld
 2009 – VM-Bronze i Kina
 09/10 – Champions League guld, DM guld

Eksterne henvisninger 

Personer fra Kristiansand
Håndboldspillere fra Norge
Håndboldspillere fra Aalborg DH
Håndboldspillere fra Viborg HK
Tvillinger fra Norge
Håndboldspillere ved sommer-OL 2012
Håndboldspillere fra Vipers Kristiansand
Deltagere for Norge ved sommer-OL 2008
Deltagere for Norge ved sommer-OL 2012
Olympiske mestre fra Norge
Aalborg DH

Aalborg DH eller Aalborg Damehåndbold er en tidligere dansk damehåndboldklub fra Aalborg. 

Aalborg DH spillede i sæsonen 2008/09 i DM-finalen for anden gang i klubbens historie.

Før oprykning til den bedste liga, i sæsonen 2002-2003, var klubbens navn henholdsvis HS Nord, Aalborg KFUM og Aabybro HK.

Den første sæson, i den bedste liga, blev slut-resultatet en 8. plads, men allerede året efter blev det til en 2. plads.

I sæsonen 2005/06 endte holdet på en 3. plads, desuden spillede holdet sig til semifinalen i Champions League hvor de tabte til den slovenske klub Krim Ljubljana.

Holdfællesskabet bestod af Aalborg KFUM, Aabybro HK og HS Nord.

Aalborg DH blev den 3. september 2013 begæret konkurs, af Håndbold Spiller Foreningen.

Tidligere spillere 

 Louise Mortensen (2003-2010)
 Lærke Møller (2006-2009)
 Mathilde Nielsen (2012-2013)
 Rikke Nielsen (1997-2006, 2007-2008)
 Louise Pedersen (2004-2008)
 Sabine Pedersen (2010-2012)
 Rikke Schmidt (2005-2006)
 Søs Søby (2009-2013)
 Rikke Vestergaard (2006-2007, 2009-2011)
 Julie Aagaard (2009-2011)
 Heidi Astrup (2003-2005)
 Kristina Bille (2007-2010)
 Karen Brødsgaard (2007-2010)
 Rikke Ebbesen (2009-2013)
 Trine Nielsen (2004-2006)
 Louise Kristensen (2009-2011)
 Pernille Larsen (2007-2009)
 Mia Hundvin (2003-2004)
 Katrine Lunde Haraldsen (2004-2007)
 Kristine Lunde-Borgersen (2004-2007)
 Heidi Løke (2007-2008)
 Nora Mørk (2007-2008)
 Thea Mørk (2007-2008)
 Marianne Rokne (2005-2006)
 Isabel Blanco (2004-2006)
 Siri Seglem (2009-2013)
 Maria Olsson (2012-2013)
 Linnea Torstenson (2008-2010)
 Theresa Utković (2008-2009)
 Johanna Ahlm (2009-2010)
 Therese Wallter (2008-2010)
 Johanna Wiberg (2006-2007)
 Madeleine Grundström (2008-2009)
 Matilda Boson (2005-2010)
 Ibolya Mehlmann (2006-2008)
 Ágnes Farkas (2003-2005)
 Barbara Bognár (2007-2008)
 Kristina Logvin (2012-2013)
 Tanja Logvin (2006-2009)
 Julie Goiorani (2010-2011)
 Mariama Signaté (2010-2011)
 Arna Sif Pálsdóttir (2011-2013)
 Narcisa Lecușanu (2004-2006)
 Ana Batinić (2009-2011)
 Natasja Burgers (2005-2006)
 Natalia Deriouguina (2003-2008)

Eksterne henvisninger 

 Aalborg DHs hjemmeside
 Aalborg DHs officielle fanklub 

DH
Håndboldklubber i Danmark
Etableret i 2001
Ophørt i 2013
Pharmacosmos

Pharmacosmos er en privatejet, international farmaceutisk virksomhed med hovedsæde, produktionsfaciliteter og forskningslaboratorier i Holbæk, Danmark.

Pharmacosmos, der blev grundlagt i 1965, producerer og markedsfører farmaceutiske lægemidler og aktive farmaceutiske råvarer. På verdensplan er virksomheden førende inden for produktion af dextran og jerndextran til human og veterinær anvendelse.

Pharmacosmos er specialiseret i forskning og udvikling af kulhydrater og jern-kulhydrat komplekser til behandling af jernmangel-anæmi.

Pharmacosmos er godkendt i overensstemmelse med Good Manufacturing Practice (GMP) af bl.a. Lægemiddelstyrelsen og de amerikanske sundhedsmyndigheder (U.S. Food and Drug Administration).

Eksterne henvisninger 
 Pharmacosmos Website
 Pharmacosmos Dextran Website

Lægemiddelvirksomheder i Danmark
Virksomheder i Holbæk
Bob Beamon

Robert "Bob" Beamon, født 29. august 1946 i Jamaica, New York, er amerikansk atletikudøver, som er mest kendt for sin verdensrekord i længdespring.

Beamon satte verdenskord i længdespring ved sommer-OL 1968 med et spring på 8,90 m. Denne verdensrekord stod i 23 år og blev af idrætsmagasinet Sports Illustrated valgt som et af de fem største øjeblikke blandt sportsbegivenheder i det 20. århundrede.

Eksterne henvisninger 

 

Længdespringere fra USA
Olympiske mestre fra USA
Verdensrekordindehavere
Personer fra New York
Deltagere ved sommer-OL 1968